Аԥсны
Ажәабжьқәа Sputnik Аԥсны аҟны
Аԥсни Урыстәылеи рҳазалхыҩцәа автомашьынақәа аҳәаа рахысразы аԥҟарақәа ирылацәажәеит
© Foto / пресс-служба Краснодарской таможниРабочая встреча представителей ГТК Республики Абхазия и ФТС России
© Foto / пресс-служба Краснодарской таможни
АҞӘА, ԥхынҷкәын 17 – Sputnik. Аԥсни Урыстәылеи рҳәаа автотранспорттә хархәагақәа рахысра аԥҟара алацәажәаразы, ҩ-тәылак рҳазалхратә маҵзурақәа аусутә еиԥылара мҩаԥыргеит аушьҭырҭатә ҭыԥ "Адлер" аҿы, аанацҳауеит Краснодартәи аҳазалхырҭа апресс-маҵзура.
Урыстәылатәи аган иазгәанаҭеит аҳазалхратә закәанԥҵара еиҳа еиларго ишалагаз аамҭала Урыстәыла аҵакырахь аԥснытәи аномерқәа змоу амашьынақәа риагараан. Убри азы изакәаным аоперациақәа рымҩаԥгара раарԥшреи ралмыршареи рзы ауснагӡатәқәа рӷәӷәоуп.
9 Абҵара 2021, 17:30
Убри инадҳәаланы аганқәа алацәажәеит аушьҭырҭатә ҭыԥ "Адлер" аҿы амашьынақәа реишьҭагыла арманшәалара.
Иазыӡбан урыстәылатәии аҳәаанырцәтәии аномерқәа змоу амашьынақәа ҩ-цәаҳәакны инашьҭлазарц.
Аиԥылара алахәылацәа атауармҩасреи, амашьына ласқәеи автобусқәеи рымҩасреи шеиҭаку азы аинформациа аимдара аҵакы шамоу азгәарҭеит. Еиқәшаҳаҭхеит аамҭа-аамҭала абри азы аинформациа еимырдаларц.
7 Ԥхынҷкәын 2021, 11:37